Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Joss Whedonin filmografia
Joss Whedon (s. 1964) on yhdysvaltalainen käsikirjoittaja, ohjaaja ja tuottaja. Hän on Mutant Enemy Productions -tuotantoyhtiön perustaja ja yksi Bellwether Pictures -tuotantoyhtiön perustajista. Hänet tunnetaan parhaiten luomistaan televisiosarjoista "Buffy, vampyyrintappaja" (1997–2003), "Angel" (1999–2004), "Firefly" (2002), "Dollhouse" (2009–2010) ja "S.H.I.E.L.D. Agentit" (2013–). Lisäksi Whedon on ollut mukana käsikirjoittamassa elokuvaa "Toy Story – leluelämää" (1995), josta hän sai jaetun Oscar-ehdokkuuden parhaasta alkuperäisestä käsikirjoituksesta, ohjannut ja käsikirjoittanut elokuvan "Serenity" (2005), käsikirjoittanut ja tuottanut elokuvan "The Cabin in the Woods" (2012) sekä ohjannut ja käsikirjoittanut elokuvat "The Avengers" (2012) ja "" (2015).